kardosdrur/scandi-wiki huggingface dataset:
Charles Lindbergh

Charles Augustus Lindbergh (født 4. februar 1902, død 26. august 1974) var en amerikansk pilot, der i 1927 opnåede pludselig berømmelse, da han som den første person fløj non-stop solo over Atlanterhavet. Samme år modtog Lindbergh præsidentens udmærkelse Medal of Honor og blev også den første 'Man of the Year' udnævnt af Time Magazine.

Turen over Atlanten 
Kl. 7.52 den 20. maj 1927 lettede Charles Lindbergh med "Spirit of St. Louis" fra den nu nedlagte lufthavn Roosevelt Field på Long Island for at begynde historiens første soloflyvning over Atlanterhavet. Han landede i Frankrig 33½ time senere.

Se også 
 Lindbergh-kidnapningen af hans søn, Charles A. Lindbergh, Jr. i marts 1932; Bruno Hauptmann blev anholdt og henrettet for mordet i 1936.
 Ehrenfried Günther Freiherr von Hünefeld leder af den første transatlantiske flyvning fra øst.

Litteratur 
 Every, Dale Van and Morris DeHaven Tracy. Charles Lindbergh: His Life. New York: D. Appleton and Company, 1927 (genoptrykt 2005). .

Referencer

Eksterne henvisninger 

 lindberghfoundation.org
 
 

Piloter fra USA
Frimurere fra USA
Luftfartspionerer
Ejderdæmningen

Ejderdæmningen (på tysk Eidersperrwerk) ligger ved mundingen af Ejderen i nærheden af byen Tønning i det sydvestlige Sydslesvig. Formålet er landets beskyttelse mod stormfloder og regulering af vandstanden i Ejderen. Før oprettelsen af dæmningen påvirkede tidevandet Ejderens vandstand helt til Rendsborg. Sammen med en ligedel nyopført dige har dæmningen en længde på 4,9 km. Dæmningen formindskede dermed digelinjen ved Ejderens munding fra 60 km til nu kun 4,8 km.

Dæmningen blev indviet den 20. marts 1973 efter en byggetid på godt 5 år. Byggeomkostningerne beløb sig til cirka 87 mio. Euro (≈170 mio mark). Især lukningen af Ejderens stærke hovedstrøm Purrenstrøm (fra nordfrisisk porre ≈ hestereje) lykkedes kun med store omkostninger. Bygningen er det hidtil største tyske kystsikringsbyggeri. Baggrunden for oprettelsen må ses i enorme oversvømmelser efter stormfloden i 1962, som også nåede købstaden Tønning. Hele konstruktionen består af to separate rækker med hver fem store sluseporte, der regulerer vandgennemgangen mellem Ejderen og Nordsøen i forhold til vejr- og vandforholdene. Ved lavvande (ebbe) strømmer vandet kontrolleret fra Ejderen i Nordsøen og ved højvande tilsvarende fra Nordsøen i Ejderen. I løbet af tolv timer kan på den måde løbe op til 50 mio kubikmeter vand ind og ud af slusene . I tilfælde af stormflod lukkes sluseportene, der har en længde på hver 40 meter og løftes og sænkes ved hjælp af oliehydraulik. Ved siden af sluseportene befinder sig en cirka 75 meter lang og 14 meter bred skibsfartssluse (kammersluse) med en klapbro, hvormed mindre skibe sluses igennem dæmningen. Mellem portene fører en tosporet vej, der forbinder den nordfrisiske halvø Ejdersted med den sydpå liggende Ditmarsken. En del af vejen er integreret i en 236 meter lang biltunnel. Hele bygningen hviler på et fundament af cirka 600 pæle af stål og beton, der blev drevet mere end 20 meter ned i undergrunden. Som følge af nye strømningsforhold opstod få år efter indvielsen et hul foran dæmningen, som måtte opfyldes med cirka 20.000 sandsække i 1980-tallet .

I forbindelse med Ejderdæmningens oprettelse blev der inddiget cika 1.200 ha forland, der kom til at hedde Kating Vad efter den nærliggende ejderstedske landsby Kating. Cirka 350 ha blev udlagt som agerjord. Et lignende areal er tilplantet som den største sammenhængende blandingsskov i Nordfrisland. På resten af arealet opførtes et stort fuglebeskyttelsesområde. I naturcentret Kating Vad kan ses en udstilling om områdets dyre- og planteliv.

Ved Ejderdæmningen spiller slutscenen af Wim Wenders film Den amerikanske ven fra 1977.

Galleri

Eksterne links 

 Tysklands skibsfartsforvaltning om Ejderdæmningen

Referencer 

Dæmninger
Kystsikring
Ejdersted
Pægl

Pægl er betegnelse for gammelt dansk mål: 0,0002415 m³ eller 0,2415 liter.

4 pægle var lig med 1 pot.

Blev officielt afskaffet i 1907, men endnu omkring 1950 kunne man høre "en pægl sød" (= 1/4 liter sød mælk). Faktisk kunne man i 1970'erne høre tale om en 'trepæglsflaske' svarende til en vinflaske.

Se også 
 Danske enheder

Kilder 

Rumfangsenheder
Gamle danske enheder
The Monster Show

The Monster Show er et album udgivet af det finske band Lordi. For uden en CD, indeholder udgivelsen også en DVD med tre af deres videoer på.

Nummerlister

CD 
 "Threatrical Trailer"
 "Bring it On"
 "Blood Red Sandman"
 "My Heaven is your Hell"
 "Would you Love a Monsterman"
 "Devil is a Loser"
 "Icon of Dominance"
 "The Children of the Night"
 "Shotgun Divorce"
 "Forsaken Fashion Dolls"
 "Wake the Snake"
 "Rock the Hell outa You"

DVD 
 "Blood Red Sandman"
 "Devil is a Loser"
 "Would you love a Monsterman"

Album fra 2005
Lordi-album
Hardrock-album
Oxenstierna

Oxenstierna er en gammel adelsslægt fra Småland; Den stammer fra en Nils i Långserum, hvis søn Gjurd Nilsson (død tidligst 1312) var den første som bevisligt anvendte slægtens våbenskjold, der forestiller oksehorn , og som er baggrunden for navnet Oxenstierna, der opstod i 1500-tallet (Ochsenstirn betyder Oksepande på tysk). 

Slægten har spillet en fremtrædende rolle i Sveriges historie. Under Kalmarunionen var flere medlemmer af slægten rigsforstandere.

Personer fra slægten Oxenstierna (rækkefølgen vilkårlig) 
 Axel Oxenstierna
 Gabriel Bengtsson (Oxenstierna)
 Johan Gabriel Oxenstierna
 Gabriel Gustafsson Oxenstierna 
 Jöns Bengtsson (Oxenstierna)
 Bengt Jönsson (Oxenstierna)
 Nils Jönsson (Oxenstierna)
 Bengt Oxenstierna (1591-1643)
 Bengt Gabrielsson Oxenstierna

Adelsslægter fra Sverige
Carl Ludwig Jessen

{{Infoboks kunstner |wikidata=alle |ingen_wikidata=
| bgfarve              =  
| navn                 =  
| æra                  =
| billede              = Carl Ludwig Jessen Selbstporträt.jpg
| billedestr           =  
| billedtekst          = 'Selvportræt, 1857
| pseudonym            = 
| fødselsnavn          = 
| fødselsdag           = 
| fødselsdato          = 22. februar 1833
| fødselsted           = Dedsbøl, Hertugdømmet Slesvig/Sønderjylland, Danmark
| død                  = 
| dødssted             = 
| dødsmåde             = 
| dødsårsag            = 
| hvilested            = 
| statsborgerskab      = 
| bopæl                = 
| sprog                = 
| religion             = 
| politik              = 
| forældre             =  
| mor                  =  
| far                  =  
| søskende             =  
| pårørende            =  
| ægtefælle            =  
| partnertype          =  
| partner              =  
| børn                 =  
| felt                 = 
| uddannelsessted      = 
| uddannelse           = 
| elev af              = 
| periode              = 
| beskæftigelse        = 
| kendte værker        = 
| beskyttere           = 
| inspireret af        = 
| inspirerede          = 
| udstilling           = 
| offentlig            = 
| indkøbt              = 
| højeste_auktionspris = 
| nomineringer         = 
| hæder                = 
| hædret for           = 
| signatur             = 
| signaturstørrelse    = 
| beskrevet            = 
| hjemmeside           = 
| blog                 =  
| twitter              =  
| facebook             =  
| linkedin             =  
| youtube              =  
}}
Carl Ludwig Jessen (22. februar 1833 – 4. januar 1917) var en dansk-tysk maler fra Nordfrisland. Han blev født i 1833 i landsbyen Dedsbøl klos op ad Nibøl. Han måtte arbejde som medhjælper i faderens værksted, til han fik et stipendium til uddannelse på kunstakademiet i København. Jessen boede næsten 10 år i København. Derefter rejste han til Paris og Rom. I 1875 vendte han hjem til Nordfrisland. Han malede et sjældent stort billede af Samson og Dalila og mange frisiske motiver og interiører. Han blev kaldt frisernes nationalmaler (→frisermaler).
Flere billeder i Dedsbøl Kirke stammer fra Jessen. Han døde i 1917.

 Litteratur 
 Konrad Grunsky, Klaus Lengsfeld: Gemaltes Nordfriesland, Carl Ludwig Jessen und seine Bilder'', Husum 1983, .

Eksterne henvisninger 

 Museer i Slesvig-Holsten: Billedfortegnelse 
 

Malere fra Tyskland
Malere fra Danmark
Personer fra Nordfrisland
Gerhardt Lynge

Gerhardt Lynge (14. marts 1885 – 7. februar 1956) var ansat som lærer i Aarhus Kommune gennem en årrække; men det var musikken som havde hans hjerte. Gerhardt Lynge udgav Danske Komponister i det 20. århundredes begyndelse i 1916-1917.

Kilde 
 Lokalhistorisk Samling, Centralbiblioteket Århus

Lærere fra Danmark
Albuen (Sild)

Albuen (på tysk: Ellenbogen og frisisk: Alemböög) er den nordlige spids af den nordfrisiske ø Sild og tillige også Sydslesvigs og Tysklands nordligste punkt. Den 330 til 1200 meter smalle odde blev på dansk også kaldt Lists Store Albue eller senere Albue Odde. Halvøen er beliggende nord for landsbyen List mellem Listerdyb og Kongshavnen og består overvejende af klitter og hede. Albuen få naturligt tilført sand fra Silds vestkyst. Indtil 1992 blev en del af halvøen anvendt som militærisk skydeplads. Hvert år i oktober og november gennemførte NATO-enheder her militærmanøvre. Skilte advarer forsat mod ammunitionsrester. Området er nu sammen med det vest for List liggende Listland naturbeskyttelsområde. 

Indtil 1864 hørte halvøen sammen med Listland og det sydlige Rømø som kongerigske enklave direkte til Kongeriget Danmark. I 1850'erne blev der på odden bygget to fyrtårne (fyrtårne List Øst og Vest), der skulle assistere skibsfarten ned igennem Listerdyb. Lidt syd for Albuen i Kongshavnen ligger småøen Udhjørne Holm (Uthörn).

Albuen er blandt andet brugt som location for nogle af scenerne i Roman Polanskis "Skyggen" (original titel: "The Ghost Writer").

Eksterne henvisninger

Noter 

Sild (ø)
Vadehavet
Odde

Odde betegner i Skandinavien og Nordtyskland en spids halvø ved kysten. I Danmark er der flere store og mange mindre odder, der pga. deres eksponerede beliggenhed tit er skiltet med sømærker, herunder fyrtårne og flydende bøjer.

For eksempel er Skagens Odde halvøen Jyllands nordligste spids, hvorpå igen Grenen udgør den aller yderste spids. Et andet kendt eksempel er Sjællands Odde. Desuden er der Als Odde, Gjeller Odde, Hammer Odde (Bornholm), Knudshoved Odde og Halsskov Odde.

I Nordtyskland (Sydslesvig) findes Amrum Odde og Hørnum Odde.

Alternative begreber er ordet huk (f.eks. Blåvands Huk) og suffikset -næs som i Helgenæs.

Se også 

Kyst- og havlandskabsformer
ABBA – The Movie

ABBA – The Movie er en svensk musikfilm fra 1977, der handler om en turné med musikgruppen ABBA. Filmen er lavet af Lasse Hallström.

Filmen er optaget i Australien, under ABBA's turné i 1977.

Handling 
Filmen omhandler dj'en Ashley Wallace, der skal lave et radioprogram om ABBA's Australiens-turné, han er dog ikke særlig kompetent til sit job og får store problemer med at få det interview, han gerne vil have. I filmen vises desuden mange af optrædenerne fra ABBA's turné.

Medvirkende 
ABBA:
 Agnetha Fältskog
 Benny Andersson
 Björn Ulvaeus
 Anni-Frid Lyngstad
 Ashley Wallace: Robert Hughes

Ekstern henvisning 
 

Svenske film fra 1977
The Movie
Musik på film
Film instrueret af Lasse Hallström
En ubekvem sandhed

En ubekvem sandhed () er en amerikansk dokumentarfilm fra 2006 af Davis Guggenheim. Filmen har den tidligere demokratiske politiker og præsidentkandidat Al Gore i hovedrollen og er lavet på baggrund af et foredrag, Al Gore har holdt i en årrække om drivhuseffekten. Foredraget blev i første omgang til bogen "En ubekvem sandhed", som udkom på amerikansk i 2006 og i dansk oversættelse samme år. Filmens hovedtema er selve Al Gores foredrag om den globale opvarmning, men den handler også om Al Gore som person, efter at han har forladt politik. 

Filmen havde premiere på Sundance Film Festivalen i USA i januar 2006 og fik biografpremiere den 24. maj samme år i et begrænset antal amerikanske biografer. Filmen blev også vist uden for konkurrencen på filmfestivalen i Cannes i maj 2006.

Ekstern henvisning 
 

Amerikanske film fra 2006
Dokumentarfilm fra USA
Oscar for bedste dokumentar
Klimaforandringer
Dørns

Dørns (på sønderjysk æ dørns, på nordfrisisk: dörnsch (bø.) eller dörnsk (fe.)) var traditionelt gårdens opholdstue, som i vinteren var varmet op. Det var det sted, hvor der samles, spises og soves. I mange gårde er dørns placeret som det første rum, man kommer ind fra forstuen. Rummet var indrettet med flere alkovsenge og helt til nyere tider brugtes dørnset som soverum. På sønderjysk står ordet dørns i modsætning til pisel, som var gårdens storstue.

Litteratur
 Historisk Samfund for Sønderjylland: Sønderjylland A-Å, Aabenraa 2011, side 86

Noter 

Rum
Landbrugsbygninger
Sønderjylland
Jordskælvet på Java 2006

Jordskælvet på Java 2006 ramte kl. 5.54 lokal tid den 27. maj i det Indiske Ocean ca. 25 km sydsydvest for byen Yogyakarta på Java i Indonesien. Jordskælvet målte 6,2 på richterskalaen og har kostet mere end 5.800 mennesker livet. Samtidig er mindst 36.300 mennesker blevet skadet, og henved 200.000 har mistet deres bolig.

Der har siden hovedskælvet været omkring 450 efterskælv.

Vulkanen Merapi på Java har udsendt gas- og støvskyer samt enkelte lavastrømme, og myndighederne har evakueret ca. 650 beboere fra området, idet man frygter et vulkanudbrud som eftervirkning af jordskælvet.

Jordskælv i Indonesien
Pisel

Pisel (også pissel eller pesel, på nordfrisisk Piisel) var i Sønderjylland gårdens storstue, som for det meste var beliggende i gårdens østende. Rummet blev traditionelt placeret bag opholdsstuen, køkkenet og diele. Den blev til daglig brugt som opbevaringsted af sengetøj eller dækketøj. Stuen er ofte paneleret og blev kun varmet af en bilæggerovn fra køkkenet. I mange gårde var piselen også ligstuen, hvor den afdøde lå indtil begravelsen. I pisels endevæg fandtes ofte en ligdør, som åbnedes, når et lig skulde føres bort.

Ordet står i modsætning til sønderjysk dørns, som var gårdens daglige opholdsrum.

Litteratur
 Historisk Samfund for Sønderjylland: Sønderjylland A-Å, Aabenraa 2011, side 297

Noter 

Rum
Landbrugsbygninger
Sønderjylland
Kolt Kirke

Kolt Kirke er en kirke i forstaden Kolt, ca. ni kilometer sydvest for Aarhus C.

Kirkens kor og skib er opført i romansk stil og ved en restaurering i 1956 blev der i korgulvet fundet 28 mønter, hvor den ældste stammede fra Valdemar Sejrs tid. I senmiddealderen blev der føjet et våbenhus i to etager og et tårn til. Tårnet blev i 1732 kraftigt ombygget.

Byggeriet af en sognegård blev indledt 20. august 2004, og 12. juni 2005 blev sognegården indviet.

Eksterne kilder og henvisninger 

 Kolt Kirke  hos nordenskirker.dk
 Kolt Kirke hos KortTilKirken.dk
 Kolt Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
Leif Mortensen

Leif Mortensen (født 5. maj 1946 i København) er en tidligere dansk cykelrytter.

Mortensen vandt blandt andet sølv i landevejsløb ved Sommer-OL 1968 i Mexico, amatørverdensmester i landevejsløb i 1969, sølvmedalje ved de professionelle landevejsmesterskaber i 1970, andenplads i Grand Prix de Fourmies og i parløbet Trofeo Baracchi, hvor hans makker var Ole Ritter i 1970, en sjetteplads i Tour de France i 1971 og samme år vandt Leif Mortensen Trofeo Baracchi sammen med Luis Ocaña og han var vinder af Belgien Rundt i 1973 og samme år etapevinder i cykelløbet Paris-Nice.

Mortensen blev professionel i 1970, hvor han skrev kontrakt med cykelholdet BIC.
 
I dag, 2009, er Mortensen medkommentator på sportskanalen Eurosport i forbindelse med de store etapeløb.

Eksterne henvisninger  

 Leif Mortensens profil på Cycklingstars 
 

Personer fra København
Mandlige cykelryttere fra Danmark
Olympiske sølvmedaljevindere fra Danmark
Deltagere for Danmark ved sommer-OL 1968
Medlemmer af dansk idræts Hall of Fame
Hedebymønter

Hedebymønter var de første nordiske mønter, som blev slået i begyndelsen af 800-tallet i vikingebyen Hedeby i det sydlige Jylland. De fleste Hedebymønter er kun præget på den ene side og efterligner de frankiske mønter fra Dorestad. De kaldes også for halvbrakteater. Fra år 900 og 100 år frem har Hedeby haft en konstant udmøntning. Mønternes prægning vandt også indpas i Birka og andre nordiske handelsbyer. 

Mønterne kan være kommet til Norden med missionerende munke såsom Ebo og Ansgar, som var på rejser til Danmark i henholdsvis 823 og 836 eller gennem handel. En anden teori er at Dorestad i 834 var blevet plyndret af vikingerne, og for at undgå fremtidige plyndringer skulle beboerne betale skat til danerne. Mønterne kan så enten være en del af plyndringsudbyttet eller en del af den skat, som danerne opkrævede.

Danmarks historie
Vikingetid
Numismatik
Komponent

En komponent har flere betydninger eller specialiseringer:
Mekanisk komponent
Elektronisk komponent
Komposant i en vektor

Se også
Tokomponentlim

Teknologiske systemer
Kølig Kaj

Kølig Kaj eller "OMC" eller "OGGER MC" Kool Bandi (født Thomas Lægård den 15. august 1971 i Pindstrup) er en dansk rapper. Han vandt i 1997 Dansk Melodi Grand Prix med rapsangen "Stemmen i mit liv". Den opnåede en del succes i Danmark, og toppede #4 på Tjeklisten, hvor den var i alt 7 uger. Det var den første danske rapsang til at vinde et Melodi Grand Prix. Kølig Kaj vandt på grund af sejren i Dansk Melodi Grand Prix en billet til Eurovision Song Contest i Dublin. Her gik det knap så godt, og det blev kun til en 16. plads, ud af de 25 deltagende lande. "Stemmen i mit liv" blev beskyldt for at plagiere "Don't You Know That?" fra soulsangeren Luther Vandross, der udkom i 1981. Dette blev dog afvist af producer Chief 1, der havde været med til at komponere "Stemmen i mit liv".

Kølig Kaj optrådte igen i Grand Prix-sammenhæng til Dansk Melodi Grand Prix 2001, hvor han præsenterede en af sangene.

I 2014 udgav han albummet Lokaliseringen, der kun modtog to ud af seks stjerner i GAFFA.

Kølig Kaj er kendt som en af landets pionerer inden for improviseret rap (freestyle-rap). Han blev optaget i "Dansk Freestyle Hall Of Fame" i 2018.

Diskografi 
1997 Solgt Ud!
2014 Lokaliseringen

Referencer

Eksterne henvisninger 
 

Musikere fra Danmark
Vindere af Dansk Melodi Grand Prix
Deltagere ved Eurovision Song Contest 1997
Danmarks Eurovision Song Contest-deltagere
Deltagere ved Dansk Melodi Grand Prix 1997
Akira Toriyama

er en japansk mangategner. Han er mest kendt for sine tegneserier Dr. Slump og Dragon Ball. Allerede som barn var han meget optaget af både tegneserier og tegnefilm.

Biografi 
Efter han afsluttede sin skolegang begyndte Toriyama at arbejde som grafiker på et reklamebureau hvor han fik udnyttet sit talent og udviklet sig som serietegner.
Få år senere gav det store tegneseriemagasin Shonen Jump ham en stor chance: Han blev ansat som tegner, og i december 1978 fik han udgivet sine første tegneserier. Magasinets læsere kunne lide Toriyamas tegninger så godt at han fik tegnet sin egen store fortsættelsesserie, Dr. Slump. Serien startede i januar 1980 og fortsatte frem til 1984. Dr. Slump blev senere udgivet i en række bøger og som tegnefilm.

Toriyamas største succes indtil videre, er uden tvivl tegneserien Dragon Ball. Serien kørte 11 år i Shonen Jump og er senere udkommet i 42 bind og bearbejdet som tv-serie, biograffilm, videofilm og et stort antal spil af alle genrer. Serien har også fået en række andre diverse produkter med alt fra actionfigurer til softice. I tegnerens hjemland hyldes han som en af tidernes mest succesrige kunstnere. I 1993 besøgte mere end 3,5 millioner personer en Toriyama-udstilling som blev vist i en række japanske byer. Han er også den eneste japanske tegneseriekunstner som er beæret med at få sine værker udstillet på Nationalmuseet for Moderne Kunst i Tokyo.

Sammen med medarbejderne i sit tegnestudie, har Toriyama lavet efterfølgerne Dragon Ball Z, Dragon Ball GT og Dragon Ball Super. De har også lavet en fortsættelse på Dr. Slump i tillæg til mange andre kortere tegneserier. Toriyama har også medvirket i den grafiske udformning af computerspil som Dragon Quest og Tobal.

Til trods for sin enorme succes er Akira Toriyama en ganske sky og tilbageholden mand. Han trives bedre med at bo på landet end i en hektisk storby, og stiller sjældent op til interviews. Når han skal koble af, bruger han tiden på modelbygning, computerspil og lange motorcykelture.

Ligesom som den gamle filminstruktør Alfred Hitchcock medvirkede i små biroller i sine film, dukker Akira Toriyama op nu og da i sine tegneserier. Han er da forklædt som en robot. Han optrådte allerede i sin første tegneseriebog.

Udover manga har han arbejdet med at designe tv-spil. Mest kendt er nok hans design af samtlige spil i RPG-serien Dragon Quest eller det omtalte RPG-spil Chrono Trigger. Han hjalp for nylig til med at designe spillet Blue Dragon til Xbox 360.

Hans seneste arbejde er en lille miniserie ved navn, Cross Epoch, som han lavede sammen med One Piece’s skaber Eiichiro Oda.

Udvalgt arbejde

Manga 
 1978: Wonder Island
 1980: Dr. Slump
 1984: Dragon Ball
 Neko Majin
 Neko Majin Z
 1998: Kajika
 2000: Sand Land

Anime 
 Dragon Ball
 Dragon Ball Z
 Dragon Ball GT
 Dragon Ball Super
 Dr. Slump

Tv-spil 
 Dragon Ball Z: Kakkarot
 Dragon Quest
 Chrono Trigger
 Tobal
 Blue Dragon
 Dragon Ball Z: Budokai Tenkaichi
 Dragon ball Evolution

Se også 
Manga

Eksterne henvisninger 

 Akira Toriyama på  MangaWorld

Mangaka
Personer fra Japan
Bo Hamburger

Bo Hamburger (født 24. maj 1970) er en tidligere professionel dansk cykelrytter. Efter cykelkarrieren har han forsøgt sig med flere forskellige jobs, hvor han blandt andet har ageret cykelsportsekspert. I 2014 blev han ansat som sportsdirektør hos det danske kontinentalhold Christina Watches-Kuma. I 2016 var han med til at etablere et nyt dansk cykelhold, et kontinentalhold, med navnet Futura Cycling Concept.

Resultater 
Bo Hamburger har i karrierens løb blandt andet vundet en etape i Tour de France (8. etape, 1994) og DM i 2000. Derudover vandt han La Flèche Wallonne i 1998.

Han vandt sølv ved VM i landevejsløb i 1997 i Spanien.. I Tour de France i 1995 blev Bo Hamburger nr. to i ungdomskonkurrencens samlede klassement efter Marco Pantani.

Hamburger deltog i Tour de France fra 1993 til 2000. Hans bedste samlede resultat var en 13. plads i 1996. I 1998 havde han æren af at køre i den gule førertrøje på en enkelt etape. Han afsluttede sin karriere med udgangen af 2006.

Hamburgers øvrige resultater er: Nr. 6 ved VM i landevejscykling i 2003. Nr. 2 ved DM i 1996 og 1998. Etapevinder i Paris-Nice i 2000. Etapesejr og samlet nr. 2 i Danmark Rundt i 1995.

Hold

Rytter 
Bo Hamburger var professionel fra 1991 – 2006 og kørte på følgende hold:

 1991-1997: TVM
 1998: Casino
 1999: Cantina Tollo
 2000: Memory Card Jack & Jones
 2001: CSC/World Online
 2002: Index Alexia Alluminio
 2003: Formaggi Pinzolo Fiave
 2004-2005: Acqua e Sapone
 2006: Miche

Sportsdirektør eller medejer 
 2013-2014 Christina Watches-Kuma (sportsdirektør)
 2016- Futura Cycling Concept (medejer)

Doping 
I 2001 var Bo Hamburger involveret i en dopingsag, hvor han i første omgang blev testet positiv for brug af EPO. Han blev sidenhen frikendt hos Danmarks Idræts-Forbund og af den internationale sportsdomstol i 2002.

I selvbiografien selvbiografien "Den største pris – en cykelrytters bekendelser" udgivet efteråret 2007 erkendte Hamburger at have taget EPO umiddelbart efter Giro d'Italia i 1995. I starten af 1997 fandt han ud af, at han havde en naturlig høj hæmatokritværdi, og når han tog EPO var han konstant over 50, som var grænsen for om "man blev taget" i kontrollen. Derfor stoppede han ifølge selvbiografien med at tage EPO i april eller maj 1997.

I en rapport offentliggjort den 24-07-2013 af et fransk ministerium står Bo Hamburger anført som testet positiv for EPO to gange under Touren 98.

I foråret 1996 forsøgte Hamburger iflg. selvbiografien at tage væksthormon. Han erfarede dog, at det slet ikke duede for ham og faktisk bevirkede, at han kørte langsommere.

Referencer

Eksterne henvisninger 

 

Mandlige cykelryttere fra Danmark
Dopingsager med cykelryttere fra Danmark
Sportsdirektører fra Danmark